钦定古今图书集成/历象汇编/历法典/第087卷 > 《新法历书三》 > 图
## 钦定古今图书集成/历象汇编/历法典/第087卷 > 《新法历书三》 > 图

相交之点任于一圈上数二十三度半其正相对处皆等复用二铜条一端开小孔少许入其处一端向内任意长短又开一小孔备以受月本圈者〈如前图壬癸皆指铜条小孔自显于壬〉即月圈本极，可当“黄道极”，乃其圈必为过冬夏二至之圈。

“赤道圈周分三百六十度”，二面俱等，顺书其数，亦二
面同。乃初度与九十度及一百八十度与二百七十
度，皆应开孔，则初度与一百八十度所交之圈必为
定。春秋二分，过极圈九十度与二百七十度为限，冬
夏二至，过极圈之交界。盖春分得初度，右行九十度
为夏至，逓而秋分，而冬至，至三百六十度止，渐又至
春分矣。即此可以查升度。其制法与制二圈同，内外
周边以规器齐之，各面以圈线分度与字。度居外，字
居内，皆如前《圈图》，可不赘。

《制》“内等外不等” 圈。

论子午及地平圈内周边之齐同，较前三圈约宽一
分。盖安高弧与时盘，必使诸圈利于旋转，势不得不
少处其盈也。且分四象限，以九十度正对之合处为
止，而度反居内，字反居外。其子午圈之两面度数同，
地平独用一面，惟度数外更增以时与刻，故较子午
必倍其体也。今详各圈之所异，子午为诸圈所倚，较
他圈独厚，乃取其坚而阔，与之等，或微过焉。其一面
于度数初起处，各加一铜耳，以便于受天枢。因《枢左》